**פלורה, פאונה ו…פונגה (Funga)**

**פעילי סביבה קוראים לשינוי מונחי השיח על שימור.**

לאחרונה החלו ארגוני טבע וסביבה שונים העוסקים בשימור ערכי טבע להוסיף גם את ממלכת הפטריות (Fungi) לחי והצומח כאשר דנים בשיקולי בריאות המערכת האקולוגית.

קרן הפטריות (Fungi Foundation), ארגון עולמי הפועל למען שימור בתי גידול וחינוך על פטריות, העלו פוסט שקרא "להכיר ולהגן על פטריות באותה מידה כמו על בעלי חיים וצמחים במסגרת חוקים לשימור הטבע והסביבה". הארגון עוד כתב כי “בכל פעם שמדברים על המגוון המיקרוסקופי של החיים על כדור הארץ, עלינו להשתמש ב(מונחים) ’פלורה, פאונה ופונגה', וב"חי, צומח ופטריות’".

לפני חמש שנים נכנס לשימוש המונח "פונגה" (Funga) על ידי מיקולוגים מאמריקה הלטינית. המונח אותו טבעו מתייחס למגוון הפטריות בכל מקום נתון, ומהווה אנלוגיה למונחים ”פלורה ופאונה”, המתייחסים לצמחים ולבעלי חיים. בניגוד לפלורה ופאונה, המונח אינו מבוסס על שם מדעי לטיני אלא על פי מקורה האטימולוגי של המילה.

רשויות ממשלתיות באוסטרליה, ברזיל, איסלנד ומקומות אחרים כבר אימצו את השימוש במונח. יצירתו ושימושו משקפים הערכה גוברת והולכת לממלכת הפטריות ועל תפקידה בטבע. הפטריות מחברות את עולם הצומח דרך רשת קורים תת-קרקעית הנקראת "תפטיר".


מנכ”לית קרן הפטריות, ג’וליאנה פורצ’י, מאמינה כי “דרך השפה, אנו יכולים לעורר שינוי”. היא הוסיפה כי “זה (השפה) נותן לנו הזדמנות להסתכל על הטבע כקבוצה תלותית של מערכות אקולוגיות: אם נתמקד בשימור פטריות, נוכל להגן על בתי גידול שלמים". עוד כתבה פורצ'י, שיצירת הביטוי “פאונה, פלורה ופאנגה” יוצר ביטוי קליט שעשוי לשלב את הפטריות בשיח שימור הטבע והסביבה העולמי.

במאמר משותף למגזין Time האמריקאני שנה שעברה, כתבה פורצ’י עם עמיתה הביולוג מרלין שלדרייק (Sheldrake) כי “תיאור עולם החי ללא הפטריות הנו תיאור של עולם שאינו קיים".

“פטריות מזה זמן רב מקיימות ומעשירות את החיים על כדור הארץ", פורצ'י ושלדריק כתבו במאמר. "איננו יכולים לדמיין את עצמנו בלעדיהן, ובכל זאת רק עכשיו אנו מתחילים להבין את המורכבות של חיי הפטריות. הגיע הזמן שנעניק להן את תשומת הלב המגיעה להן".

המאמר תורגם מאתר Fauna flora funga. . המאמר פורסם לראשונה בעיתון New York Times על ידי Jennifer Kahn ו - Alexander Coggin ביוני 8, 2023

<https://faunaflorafunga.org/campaigners-call-for-new-term/>



תודה לאור בן דור שתירגם עבורנו.